Държавен вестник, бр. 23, 2018 г., стр. 127

БРОЙ  23	
Д Ъ Р Ж А В Е Н  В Е С Т Н И К 	
СТР.  127  
Вирусен хепатит (В15-В19)
В15 Преболедувалите от ОВХ тип А по графа 1 са годни една година след началото на заболяването, а по графи 2, 3 и 
4 – годни след излекуване и приключване на реконвалесцентния период.
В18 Хроничен вирусен хепатит – диагнозата хроничен вирусен хепатит се поставя при установяване на клинични и 
биохимични данни за чернодробно увреждане (ASAT, ALAT, AФ, ГГТП) за повече от шест месеца, наличие на серологични 
маркери за инфекция с HBV  (HbsAg), HDV или HCV, както и хистологични данни за хроничен хепатит (по консенсуса за 
хроничните вирусни хепатити). 
Тук се отнасят случаите с HBV и HCV инфекция, решенията са по графа 1 – негодни, по графи 2, 3 и 4 годността се решава 
по чл. 7.
Болест, предизвикана от вируса на човешкия имунодефицит – HIV (В20-В24)
В24 Синдром на придобита имунна недостатъчност (СПИН )
Решенията са дадени в табличната част.
Други вирусни болести (В25-В34)
Тук спадат: епидемичен паротит, инфекциозна мононуклеоза, вирусен конюнктивит и други
Решенията са дадени в табличната част.
Микози (В35-В49)
Тук спадат: дерматофития, питириазис верзиколор, кандидоза, кокцидомикоза, хистоплазмоза, бластомикозна инфекция 
и др.
Решенията са дадени в табличната част.
Протозойни билести (В50- В64)
(В50-В54)Малария
(В55-В64)Други протозойни болести
В58.0Токсоплазмена окулопатия
Решенията са дадени в табличната част.
Хелминтози (В65-В83)
(В65-В83)Други хелминтози – Шистозомиаза, тениоза, цистицеркоза, аскаридоза, ентеробиоза и други
В67 Ехинококоза
В75 Трихинелоза
Решенията са дадени в табличната част. 
Освидетелствани с данни за заболявания по рубрики В50 – В83 задължително се консултират с паразитолог. След 
проведени изследвания, назначени от консултанта, и поставена диагноза освидетелстваните подлежат на лечение, след 
което на диспансерен контрол в срокове, указани в нормативни уредби на Министерството на здравеопазването. До 
изтичане на срока на диспансерния контрол освидетелстваните по графа 1 са негодни, а по останалите графи са годни 
под диспансерен контрол от медицинската служба/личния лекар и паразитолог. След изтичане на срока и без настъпили 
усложнения освидетелстваните са годни по всички графи.
Педикулоза, акаридоза и други инфестации (В85-В89)
Решенията са дадени в табличната част.
Последици от инфекциозни и паразитни болести (В90- В94)
Решенията са дадени в табличната част.
Бактериални, вирусни и други инфекциозни агенти (В95-В97) Други инфекциозни болести (В99)
(В95-В99) Бактериални, вирусни и други инфекциозни агенти и други инфекциозни болести
Решенията са дадени в табличната част.
Клас II. Новообразувания (C00-D48)
Злокачествени новообразувания (С00-С97)
Решенията са дадени в табличната част.
Новообразувания in situ (D00-D09)
Решенията са дадени в табличната част.
При отсъствие на метастази или рецидив след лечение на базоцелуларен карцином (С44) или карцином на кожата in 
situ (D04) освидетелстваните по графа 1 са негодни, а по останалите графи са годни, ако след операцията ръбците не 
ограничават движенията, затрудняват говора и носенето на униформеното облекло и снаряжението.
Доброкачествени новообразувания (D10-D36)
Когато големината и локализацията на доброкачествените тумори затрудняват в значителна степен функцията на даден 
орган, ограничават движението, намаляват здравината на костта и са предпоставка за патологични фрактури или пречат на 
носенето на униформено облекло и специално снаряжение и оборудване, случаите се подвеждат по буква „а“.
Решенията са дадени в табличната част.
D25 Лейомиом на матката
Освидетелствани с установена миома, която увеличава големината на матката над III лунарен месец (м.л. III), води до 
клинична изява (тазова болка, мено-метрорагии, смущение в микцията и дефекацията, нарушения в репродуктивната 
функция ), субмукозна миома, миома насценс са негодни по графа 1, а по останалите графи подлежат на оперативно лечение. 
При добър резултат от проведеното лечение (без случаите с извършена и двустранна аднексектомия) освидетелстваните 
се решават като годни. 
 Освидетелствани с установена лейомиома, която не води до клинична изява, не увеличава големината на матката повече 
от м.л. III, и които не са субмукозни, подлежат на АГ контрол на 1 година, като по графи 1  са негодни, а по останалите 
графи са годни.
 Освидетелствани с установена лейомиома, която не води до клинична изява, не увеличава големината на матката, и които 
не са субмукозни, се решават като годни по всички графи.